Leo Messi acabou chorando pola derrota | velaí tes
InicioLeo Messi acabou chorando pola derrota
Leo Messi acabou chorando pola derrota
08/07/2015 Anônimo galego FútbolArxentina,Copa América,Seleccións
Tódalas finais que gaña co Barça, pérdeas con Arxentina. Leo Messi non o puido evitar. Mollou de bágoas a camisola arxentina. Volveu sufrir o lado máis amargo do fútbol co seu país. A Copa América escapouse como se esfumou o Mundial de fai un ano. Esta vez foi peor. Non houbo gol alleo na prórroga, ocorreu nos penaltis. Pena máxima.
Leo Messi cumpriu nos penaltis, mais os erros de Higuaín e Banega condenáronlle a outro desgusto. El foi o único arxentino que bateu a Claudio Bravo dende os 11 metros. Non sabe se algún día se quitará tantas espiñas. É a súa terceira final perdida con Arxentina, 2 Copas América (a deste sábado e a de 2007) e o Mundial de Brasil 2014.
Onde estaba Leo?
Os críticos que sempre lle agardan volverán sinalarlle. Coma na final de Río, Leo case non apareceu en Santiago. Meteu o penalti e pouco máis. Buscóuselle durante toda a noite. O plan de Sampaoli resultou. Colocáronlle a un Pitbull perseguíndolle e a todo un exército. Chile detivo a Messi xogando ao límite. Ata se levou unha patada no peito de Medel. Leo só sufriu.
Un só gol en todo o torneo
Non foi a Copa América de Messi. E non só pola final. Un só gol, o de penalti a Paraguay no primeiro partido da fase de grupos, foi a súa única pegada na portería. Pouco, moi pouco, pra el, que non pelexa contra os demais senón contra a historia.
As alegrías que ten co Barcelona son desgrazas con Arxentina. Co seu país só gañou o Mundial sub-20 de 2005 e o ouro dos Xogos Olímpicos de Pekín 2008. A Copa América e o Mundial tocouna cos dedos pra despois chorar desoladamente. Con 28 anos agarda ter outra oportunidade. A definitiva.
← Xa presentaron as camisetas do Deportivo 2015-2016
Celso Borges e Samuel Piette, titulares á noite na Copa Ouro →